NÁRODNÁ RADA SLOVENSKEJ REPUBLIKY
IV. volebné obdobie
Číslo: 123/2007

204
UZNESENIE
NÁRODNEJ RADY SLOVENSKEJ REPUBLIKY

z 30. januára 2007

k vyhláseniu roka 2007 za Rok Jozefa Miloslava Hurbana

	Národná rada Slovenskej republiky
	pri príležitosti 190. výročia narodenia Jozefa Miloslava Hurbana 

	A.  v y h l a s u j e

	rok 2007 za Rok Jozefa Miloslava Hurbana;

B.  k o n š t a t u j e,  že

	Kancelária Národnej rady Slovenskej republiky v spolupráci s Trenčianskym samosprávnym krajom sa bude aktívne podieľať na príprave kultúrnych podujatí pod názvom Rok Jozefa Miloslava Hurbana a v tejto súvislosti bude vo vstupnej hale Národnej rady Slovenskej republiky slávnostne otvorená expozícia historických dokumentov a artefaktov týkajúcich sa života, diela a pôsobenia tejto významnej osobnosti slovenských dejín.

     Pavol  P a š k a   v. r.
    predseda
Národnej rady Slovenskej republiky

Overovatelia:

Ján  R i c h t e r   v. r.
Imre  A n d r u s k ó   v. r.